LV Eiropas Savienības Oficiālais Vēstnesis L 4/27

Saskaņā ar starptautisko publisko tiesību normām juridisks spēks ir tikai ANO/EEK dokumentu oriģināliem. Šo noteikumu statuss un spēkā stāšanās datums jāpārbauda ANO EEK statusa dokumenta TRANS/WP.29/343 jaunākajā redakcijā, kas pieejama

http://www.unece.org/trans/main/wp29/wp29wgs/wp29gen/wp29fdocstts.html

2010. gada grozījumi Apvienoto Nāciju Organizācijas Eiropas Ekonomikas komisijas (ANO/EEK) Noteikumos Nr. 91 – Vienoti noteikumi par mehānisko transportlīdzekļu un to piekabju sānu gabarītgaismas lukturu apstiprināšanu

Noteikumu Nr. 91, kas publicēti OV L 164, 30.6.2010., 69. lpp., grozījumi

Ar visiem grozījumiem līdz

Sākotnējās redakcijas 12. papildinājumam, kas stājies spēkā 2010. gada 9. decembrī

Sākotnējās redakcijas 13. papildinājumam, kas stājies spēkā 2011. gada 23. jūnijā

Grozījumi satura rādītājā

Satura rādītāju groza šādi:

“(…) PIELIKUMI 1. pielikums - Minimālie leņķi, kas nepieciešami gaismas sadalei telpā 2. pielikums - Paziņojums par apstiprinājumu, apstiprinājuma atteikumu, attiecināšanu uz citu tipu, atsaukšanu, vai SM1/SM2 marķējuma sānu gabarītgaismas lukturu tipa pilnīgu ražošanas izbeigšanu 3. pielikums - Apstiprinājuma marķējuma izvietojuma paraugi 4. pielikums - Fotometriskie mērījumi 5. pielikums - Prasību minimums ražošanas atbilstības kontroles procedūrām 6. pielikums - Prasību minimums, kas jāievēro inspektoram, ņemot paraugus”

Grozījumi noteikumu pamattekstā

Iekļauj šādu jaunu 6.6.3. punktu:

“6.3.3. Gaismas avota modulis ir projektēts tā, ka neatkarīgi no darbarīka(-u) izmantošanas to nevar mehāniski aizstāt ar apstiprinātu aizvietojamu gaismas avotu.”

Noteikumu 8. punktu groza šādi:

“8. IZSTAROTĀS GAISMAS KRĀSA Gaismas sadales laukā, kas noteikts 4. pielikuma 2. punktā, izstarotajai gaismai jābūt dzeltenai. Tomēr tā var būt sarkana, ja galējais pakaļējais sānu gabarītgaismas lukturis ir grupēts vai kombinēts, vai savietots ar pakaļējo gabarītgaismas lukturi, pakaļējo kontūrgaismas lukturi, pakaļējo miglas lukturi, bremžu signāllukturi vai grupēts ar pakaļējo atstarotāju vai arī tam daļa gaismu izstarojošās virsmas ir kopēja ar pakaļējo atstarotāju. Lai pārbaudītu šos kolorimetriskos parametrus, veic testa procedūru, kas aprakstīta šo noteikumu 9. punktā. Ārpus šā lauka nav jābūt novērojamām būtiskām krāsas izmaiņām. Taču lukturiem, kas aprīkoti ar nenomaināmiem gaismas avotiem (kvēlspuldzes vai citi), kolorimetriskos parametrus pārbauda ar lukturos esošajiem gaismas avotiem saskaņā ar šo noteikumu 9.1. punkta attiecīgajiem apakšpunktiem.”

Noteikumu 8.1. un 8.2. punktu svītro.

Noteikumu 9. līdz 9.3. punktu groza šādi:

“9. TESTA PROCEDŪRA 9.1. Visus mērījumus – gan fotometriskos, gan kolorimetriskos – veic: 9.1.1. lukturim ar nomaināmu gaismas avotu, ja tas nav aprīkots ar gaismas avota elektronisko kontroles iekārtu ar tādas kategorijas bezkrāsainu vai krāsainu standarta kvēlspuldzi, kāda ir noteikta šai ierīcei, padodot spriegumu tā, lai iegūtu standarta gaismas plūsmu, kas noteikta attiecīgās kategorijas kvēlspuldzei; 9.1.2. lukturim, kas aprīkots ar nenomaināmiem gaismas avotiem (kvēlspuldzes vai citi), attiecīgi ar 6,75 V, 13,5 V vai 28,0 V; 9.1.3. tādai sistēmai, kas izmanto gaismas avota elektronisko kontroles iekārtu, kas ir luktura daļa (1), šā luktura ieejas spailēs padod ražotāja noteikto spriegumu vai, ja tas nav norādīts, attiecīgi ar 6,75 V, 13,5 V vai 28,0 V; 9.1.4. tādai sistēmai, kas izmanto gaismas avota elektronisko kontroles iekārtu, kas nav luktura daļa, šā luktura ieejas spailēs padod ražotāja noteikto spriegumu. 9.2. Testu laboratorija ražotājam pieprasa gaismas avota elektronisko kontroles iekārtu, kas vajadzīga gaismas avota un piemērojamo funkciju barošanai. 9.3. Lukturim pievadāmo spriegumu norāda paziņojumā, kas sniegts šo noteikumu 2. pielikumā.

Iekļauj šādu jaunu 9.4. punktu:

“9.4. Nosaka redzamās virsmas robežas gaismas signālierīces pamatass virzienā.”

Noteikumu 11.2. punktu groza šādi:

“11.2. ievēro šo noteikumu 5. pielikumā izklāstīto prasību minimumu attiecībā uz kontroles procedūrām ražošanas atbilstības nodrošināšanai;”.

Noteikumu 11.3. punktu groza šādi:

“11.3. inspektoram, veicot pārbaudi, ir jāievēro prasību minimums, kā noteikts šo noteikumu 6. pielikumā;”.

Grozījumi pielikumos

Noteikumu 2. pielikuma 9. punktu groza šādi:

“9 Īss apraksts (3): (…) Uzstādīšanas ģeometriskie nosacījumi un saistītās variācijas, ja ir: Gaismas avota elektroniskās kontroles iekārtas/mainīgas intensitātes regulatora izmantošana: a) ir luktura daļa: jā/nē/nepiemēro (2), b) nav luktura daļa: jā/nē/nepiemēro (2). Gaismas avota elektroniskās kontroles iekārtas/mainīgas intensitātes regulatora radītais ieejas spriegums(-i): Gaismas avota elektroniskās kontroles iekārtas/mainīgas intensitātes regulatora ražotājs un identifikācijas numurs (ja gaismas avota kontroles iekārta ir luktura daļa, bet nav iekļauta luktura korpusā):”.

Noteikumu 3. pielikuma virsrakstu groza šādi:

“APSTIPRINĀJUMA MARĶĒJUMA IZVIETOJUMA PARAUGI”.

Noteikumu 4. pielikuma 3.1. punktu groza šādi:

“3.1. Nenomaināmiem gaismas avotiem (kvēlspuldzēm u. c.): ar lukturī esošajiem gaismas avotiem saskaņā ar šo noteikumu atbilstīgo 9.1. punkta apakšpunktu.”

Regulas 5. pielikumu svītro.

Bijušo 6. pielikumu pārnumurē par 5. pielikumu.

Jaunā 5. pielikuma 2.5. punktu groza šādi:

“2.5. Pieņemamības kritēriji Ražotājs ir atbildīgs par (…) Pieņemamības kritērijiem jābūt tādiem, lai ar 95 procentu ticamību minimālā varbūtība, ka iepriekš nepieteikta pārbaude atbilstoši 6. pielikuma norādījumiem (pirmajā paraugu ņemšanā) tiks izturēta, būtu 0,95.”

Bijušo 7. pielikumu pārnumurē par 6. pielikumu.

(1) Šajos noteikumos “luktura daļa” nozīmē to, ka ierīce fiziski atrodas luktura korpusā vai ir ārēja ierīce, atdalīta no luktura vai neatdalīta, bet luktura ražotājs to piegādā kā lukturu sistēmas daļu. Šo papildu sistēmu darbību un uzstādīšanas nosacījumi tiks paredzēti īpašos noteikumos.”